Այսօր, մայիսի 9-ին, լրանում է Լեռնային Ղարաբաղի Հանրապետության պաշտպանության բանակի ստեղծման 4-րդ տարեդարձը: Կարծում եմ՝ սխալված չեմ լինի, եթե ասեմ, որ այդ տարեթիվն առհավետ կմտնի Արցախի պատմության մեջ՝ որպես նրա հերոսական ժողովրդի համար առավել մեծարելի տարեթիվ: Այս օրը մենք խորին հարգանքի տուրք ենք մատուցում պատերազմի վետերաններին, որոնց փառավոր ավանդույթներն արժանավայել կերպով շարունակում են նրանց որդիներն ու թոռները: Մենք միևնույն ժամանակ գլուխ ենք խոնարհում Արցախի ազատության համար զոհվածների պայծառ հիշատակի առջև: